Atklātais konkurss

“Sadzīves bīstamo atkritumu specializēto pieņemšanas punktu apsaimniekošana”

**identifikācijas Nr. RD DMV 2021/22**

**JAUTĀJUMS:**

Lūgums precizēt īpašnieku sadzīves bīstamo atkritumu konteineriem, kas novietoti Nolikumā norādītajās adresēs. Ja sadzīves bīstamo atkritumu konteineru īpašnieks ir Pasūtītājs (ko var secināt no starp pusēm 22.09.2020. noslēgtā līguma Nr. DMV-20-1967-lī), tad Pretendentam nav saprotama Tehniskās specifikācijas 1.5. punktā norādītā prasība segt zemes īpašniekam nomas maksu. Ja tomēr Pretendentam ir jāuzstāda savi konteineri (kas būtu jāprecizē Nolikumā),  nav norādīts, cik liela nomas maksa ir noteikta katrā adresē un vai zemes īpašnieks vispār būs gatavs nodibināt nomas attiecības. Ņemot vērā, ka Pretendentam nav pieejama informācija, vai Zemes īpašnieki ir gatavi nodibināt nomas attiecības par konteinera izvietošanu, Pretendentam nav iespējams garantēt Tehniskās specifikācijas 1.5. punkta izpildi.

**ATBILDE:**

Konteineru īpašnieks ir Pasūtītājs, savukārt teritorija uz kuras ir novietoti sadzīves bīstamo atkritumu konteineri (turpmāk – Konteineri) ir citu personu īpašums. Šobrīd nomas līgums par vietas nomu Konteineriem ir noslēgts starp šī brīža Konteineru apsaimniekotāju AS BAO un:

* SIA Getliņi EKO - par Konteineru novietošanu poligonā Getliņi Kaudzīšu iela 57, Rumbula, Stopiņu novads
* SIA Clean R - par Konteineru novietošanu Spilves iela 8E
* AS ‘’VIADA Baltija‘’ - par Konteineru novietošanu Ķīšezera iela 31, Mūkusalas iela 78, Šampētera iela 180, G.Astras ielā 7 un Emmas ielā 45.

Balstoties uz izsludināto iepirkumu, pretendents var vērsties pie norādītajiem uzņēmumiem un vienoties par nodomu nomas līgumu ar nepieciešamajiem nosacījumiem un slēgt līgumu, ja tiks atzīts par uzvarētāju.

**JAUTĀJUMS:**

Tehniskās specifikācijas 1.6. un 1.8. punktā norādīts, ka Pretendentam jānodrošina informatīvo plākšņu izgatavošana un uzstādīšana uz katra konteinera, jānodrošina atbilstoša tara katram bīstamo atkritumu veidam. Taču tajā pat laikā no 22.09.2020. noslēgtā līguma Nr. DMV-20-1967-lī  (Līguma pielikums Nr. 1) *par jaunu sadzīves atkritumu konteineru iegādi* Pretendents secina, ka konteineri jau ir aprīkoti ar informatīvajām plāksnēm un visu atbilstošu taru. Līdz ar to rodas jautājums – vai Pretendentam ir jānodrošina tikai atkritumu taras nomaiņa tās bojājumu gadījumā?

**ATBILDE:**

Saskaņā ar 22.09.2020. noslēgto līgumu Nr. DMV-20-1967-lī jaunas informatīvās plāksnes tika izgatavotas konteineriem, kuri atrodas:

* + Ķīšezera iela 31, Rīga
	+ Mūkusalas iela 78, Rīga
	+ Šampētera iela 180, Rīga
	+ Spilves iela 8E, Rīga
	+ Kaudzīšu iela 57, Rumbula, Stopiņu novads

 Augstāk minētajās adresēs Izpildītājam ir jāveic rekvizītu nomaiņa, savukārt G. Astras ielā 7 un Emmas ielā 45 ir jāizgatavo jaunas informatīvās plāksnes. Attiecībā uz taru informējam, ka pretendentam ir jānodrošina jauna tara G. Astras ielā 7 un Emmas ielā 45 un papildus pretendentam ir jānodrošina maiņas tara, kuru ievietot pēc pilnās taras savākšanas